**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 22.05.2019.godine broj: 01-3-56-36/19 imenovani smo u komisiju za ocjenu i odbranu završnog rada na drugom (II) ciklusu studija   
 studenta **Damir Husejnović** pod naslovom:

**STANJE I IZAZOVI SIGURNOSTI SAOBRAĆAJA U KANTONU SARAJEVO**

Komisija je u sastavu:

1. Prof.dr. Vlado Azinović, predsjednik
2. Prof.dr. Mirza Smajić, član
3. Prof.dr. Zlatan Bajramović, član
4. Doc.dr. Emir Vajzović, zamjenski član

Mentor rada je prof.dr. Mirza Smajić.

Shodno Pravilima studiranja drugi (II) ciklus studija na Univerzitetu u Sarajevu, student-ica je podni-o/jela zahtjev za ocjenu i odbranu završnog rada i priložio-la sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student-ica položio-la sve ispite i izvrši-o/la druge obaveze predviđene studijskim programom.

Pregledom rada komisija je ocijenila da se student-ica **Damir Husejnović** pridržava-o/la teme za izradu završnog rada. Daje se kratak rezime završnog rada:

Predmet istraživanja magistarskog rada fokusiran je na cestovni saobraćaj, kao najzastupljeniji vid masovnog i individualnog transporta. Nadalje, rad se sastoji od analize i prezentacija trenutnog stanja saobraćajne sigurnosti u Kantonu Sarajevo, te identifikacije izazova sa kojima se nadležne institucije, ali i pojedinci kao učesnici u saobraćaju suočavaju.

Ovaj završni rad je podijeljen na dio Metodološki okvir rada i tri dijela. U dijelu „ metodološki okvir rada“ sadržani su osnovni podaci o temi, predmetu i problemu istraživanja te postavljenim ciljevima, ali i o značaju teme. Nakon metodološkog obrazloženja, u prvom dijelu koji nosi naziv „Stanje sigurnosti saobraćaja na Kantonu Sarajevo-Komparativno-analitički pristup“ je objašnjeno definisanje osnovnih pojmova, sigurnost saobraćaja etiologija i fenomenologija saobraćajnih nezgoda. U okviru drugog dijela koji nosi naziv „Vrednovanje sigurnosti saobraćaja i analiza općeg stanja sigurnosti u saobraćaju u Bosni i Hercegovini“ obrađeni su pojmovi vrednovanja sigurnosti saobraćaja i stepen ugroženosti, te analiza općeg stanja sigurnosti saobraćaja u Bosni i Hercegovini-Kanton Sarajevo. Treći dio koji nosi naziv „Analiza i izazovi stanja sigurnosti u saobraćaju u Kantonu Sarajevo“ predstavlja geografski položaj i putnu infrastrukturu Kantona Sarajevo i aspekt sigurnosti saobraćaj u Kantonu Sarajevo,kao i stanje puteva, saobraćajne signalizacije i opreme puta u Kantonu Sarajevo sa akcentom na lanac saobraćajne sigurnosti, pješak,vozač i vozilo.Također u ovom dijelu predtstavljena je i analiza stanja sigurnosti saobraćaja u Kantonu Sarajevo, prema policijskim izvještajima i mjere za poboljšanje općeg stanja sigurnosti u saobraćaju u Kantonu Sarajevo.

Između ostalog, rad ima za cilj da detaljno definiše sve pojmove u saobraćaju, odnosno da identifikuje kritične tačke rizika nastanka saobraćajnih nezgoda, detektira izazove savremenog saobraćajnog sistema, te da na bazi empirijski dobijenih podataka utvrdi načine prevazilaženja problema. Koristeći dobijene podatke, kandidat je pristupio praktičnom rješenju ovog značajanog problema koji direktno utiče na kvalitetu čovjekovog svakodnevnog života. Dobijeni podaci i prezentirane analize mogu pomoći da se razvije kaviltetan proces upravljanja svakodnevnim životom, počevši od zakonske regulative, obrazovnog sistema, kao i saobraćajne kulture i drugih faktora koji utiču na stanje sigurnosti u saobraćaju. Jedino na taj način će biti moguće postići to da se stanje saobraćajne sigurnosti podigne na nivo na kojem će se negativne posljedice svesti na minimum.

Osnovni cilj ovog rada je ukazati na općenito stanje u saobraćaju, infrastrukturi, broju vozila i opterećenosti saobraćaja, te ukazati na uzroke i posljedice saobraćajnih nezgoda s aspekta sigurnosti saobraćaja u Kantonu Sarajevo, u posmatranom periodu od 2013-2018. godine. Urađena je i analiza saobraćajnih nezgoda s apekta stanja i izazova saobraćajne sigurnosti u Kantonu Sarajevo, te utvrđivanje apsolutnih i relativnih pokazatelja saobraćajnih nezgoda i mjere za poboljšanje općeg stanja sigurnosti saobraćaja.

Posebno se radom želi podići nivo saobraćajne kulture kod učesnika u saobraćaju, a nadležnim institucijama može poslužiti kao polazna osnova za detaljnije uređivanje pravila i normi, kako onih preventivnih tako i onih represivnih, u cilju prevencije na saobraćajne nezgode, stanje, izazaove i posljedice saobraćajne sigurnosti, te zaštite života ljudi i imovine u segmentu sigurnosti u saobraćaju.

Neka od istraživačkih pitanja koja se javljaju u okviru ovog završnog rada su koji je najadekvatniji metod prilikom rješavanja izazova sigurnosti saobraćaja u Kantonu Sarajevo. Rad takodjer se bavi nedostatskom modernizacije puteva i saobraćajne infrastrukture, uzrocima i posledicama u saobraćajnim nezgodama i generalno prijedlozima mjera za poboljšanje općeg stanje sigurnosti u saobraćaju te zaštite života ljudi i imovine i poboljšanja stanja sigurnosti u saobraćaju u Kantonu Sarajevo.

Na kraju, zaključna razmatranja jasno pokazuju na nužnost djelovanja sa aspekta sigurnosti u saobraćaju, sa stepenom kvaliteta modernizacije sistema cestovne infrastrukture, upravljanja i održavanja uz funkcionalan normativno-pravni okvir. Ovaj okvir kako kandidat zaključuje je uvjetovan efikasnim sprovođenjem zakonskih propisa i promtnog djelovanja svih organa i instistucija u BiH sa aspekta sigurnosti saobraćaja u cilju osiguranja bolje sigurnosti iz oblasti saobraćaja i zaštite života ljudi i imovine, te stvaranju i održavanju povoljnog stanja sigurnosti saobraćaja na području BIH i Kantona Sarajeva.

Komisija konstatira da je završni rad studenta-ice **Damir Husejnović** rad u kojem je student-ica obradi-o/la odabranu temu primjenom naučnih/stručnih metoda, te time dokaza-o/la da je savlada-o/la nastavni plan i program studija, steka-o/la potrebno znanje i osposobi-o/la se za njegovu primjenu, kao i da je osposobljen-a da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i student-u/ici **Damir Husejnović** odobri javnu odbranu.

Sarajevo, 22.01.2020.godine

K O M I S I J A:

|  |  |
| --- | --- |
| 1. |  |
| 2. | Prof.dr. Vlado Azinović, predsjednik |
| 3. | Prof.dr. Mirza Smajić, mentor/član |
|  | Prof.dr. Zlatan Bajramović, član |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc.dr. Emir Vajzović, zamjenski član